Pacienţii care vor fi internaţi în secţiile Spitalului Judeţean de Urgenţă Târgu Jiu în perioada Sărbătorilor Pascale vor avea parte de un meniu special din care nu vor lipsi ouăle roșii, sarmalele, friptura sau cozonacul. De asemenea, pacienții vor putea fi vizitați de rude.
„Cu ocazia Sărbătorilor Pascale, pacienții care vor fi internați în secțiile Spitalului Județean de Urgență Târgu Jiu vor avea parte de un meniu special. Nu vor lipsi din acest meniu cozonacul, ouăle roșii, sarmalele, friptura și fructele. La micul dejun, pacienții vor avea, pe lângă meniul obișnuit, și un ou roșu. La prânz vor fi serviți cu friptură de pui și de porc cu piure sau pilaf de orez, sarmale, ciorbă, cozonac, mere, portocale, în funcție de regimul alimentar pe care îl urmează. În această perioadă, pacienții vor putea fi vizitați de rudele dumnealor, iar programul de vizită este postat atât pe site-ul unității, cât și la intrările în unitatea medicală”, au anunțat reprezentanții Spitalului Județean.